cyanic-selkie/wikianc huggingface dataset:
కరెంట్ తీగ (2018 సినిమా)
కరెంటుతీగ 2014 భారతీయ తెలుగు- భాషా రొమాంటిక్ యాక్షన్ చిత్రం. ఈ చిత్రాన్ని  ఫ్రేమ్స్ ఫ్యాక్టరీ బ్యానర్‌పై మంచు విష్ణు 24 నిర్మించగా, జి. నాగేశ్వరరెడ్డి దర్శకత్వం వహించాడు.. మంచు మనోజ్, రకుల్‌ ప్రీత్ సింగ్ ప్రధాన పాత్రలుగా నటించారు. జగపతి బాబు ముఖ్య పాత్రగా నటించిన ఈ చిత్రానికి సంగీతాన్ని అచ్చు రాజమణీ సమకూర్చాడు. సన్నీ లియోన్ ఒక ఐటం పాటలో నటించినా ఎటువంటి కోతలు లేకుండా ఈ చిత్రానికి సెంట్రల్ బోర్డ్ ఆఫ్ ఫిల్మ్ సర్టిఫికేషన్ 'ఎ' సర్టిఫికేట్ ఇచ్చింది. ఈ చిత్రం 2014 అక్టోబరు 31 న విడుదలైంది. ఈ చిత్రం తమిళ చిత్రం వరుతాపాద వాలిబార్ సంగం యొక్క రీమేక్.
బాహ్య లంకెలు
వర్గం:2014 తెలుగు సినిమాలు
వైభవి శాండిల్య
వైభవి శాండిల్య, మహారాష్ట్ర కు చెందిన సినిమా నటి. తమిళం, కన్నడ, మరాఠీ సినిమాలలో నటించింది. 2015లో జానీవా అనే మరాఠీ సినిమాతో సినిమారంగంలోకి అడుగుపెట్టిన వైభవి, ఎక్క్ అల్బేలా (2015), సక్కా పోడు పోడు రాజా (2017), ఇరుట్టు అరైయిల్ మురట్టు కుత్తు (2018), క్యాప్ మారి (2019) వంటి సినిమాలతోపాటు 2017లో తెలుగు లో వచ్చిన నెక్ట్స్ నువ్వే సినిమాలో కూడా నటించింది.
జననం
వైభవి 1994, మే 27న మహారాష్ట్ర లోని పూణేలో జన్మించింది.
సినిమారంగం
మరాఠీలో 2015లో వచ్చిన జానీవా సినిమాలో తొలిసారిగా నటించింది. ఆ తరువాత భగవాన్ దాదా బయోపిక్, ఏక్ అల్బేలా సినిమాలో షాహీన్ అనే ముస్లిం అమ్మాయి పాత్రలో నటించింది.
2016లో గహెమ్ ఫే ఎల్ హెండ్‌ (ఈజిప్షియన్ అరబిక్) సినిమాలో "తక్ దిన్నా" అనే ప్రత్యేక పాటలో డాన్సర్‌గా కనిపించింది. సర్వర్ సుందరం, సక్క పోడు రాజా, ఇరుట్టు అరైయిల్ మురట్టు కుత్తు నటించింది.
బయటి లింకులు
వర్గం:1994 జననాలు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:మహారాష్ట్ర మహిళలు వర్గం:మహారాష్ట్ర సినిమా నటీమణులు వర్గం:మరాఠీ సినిమా నటీమణులు
పేరాల భరతశర్మ
right|thumb|200px|పేరాల భరతశర్మ పేరాల భరతశర్మ సంస్కృతాంధ్రాలలో విద్వత్కవి, పండితుడు, అవధాని, నాటకకర్త, నవలాకారుడు.
బాల్యము, విద్యాభ్యాసము
భరతశర్మ 1933, ఫిబ్రవరి 2వ తేదీ ప్రకాశం జిల్లా, చీరాల పట్టణంలో జన్మించాడు. ఇతని తల్లిదండ్రులు రాజ్యలక్ష్మమ్మ, బాలకృష్ణయ్య గారలు. ఇతడు గుంటూరు లోని హిందూ కళాశాలలో ఇంటర్మీడియట్, విజయవాడలోని ఎస్.ఆర్.ఆర్, సి.వి.ఆర్.కళాశాలలో బి.ఎ.చదివి 1953లో డిగ్రీ సంపాదించాడు. విశ్వనాథ సత్యనారాయణ ఇతని గురువు. ఇతడు డిగ్రీ తరువాత ప్రయివేటుగా చదివి బెనారస్ హిందూ విశ్వవిద్యాలయం నుండి సంస్కృతంలో ఎం.ఎ. పట్టాను 1959లో పొందాడు.
ఉద్యోగము
ఇతడు 1953లో డిగ్రీ పూర్తి అయిన వెంటనే తను చదువుకున్న ఎస్.ఆర్.ఆర్., సి.వి.ఆర్ కాలేజిలోనే ట్యూటర్‌గా ఉద్యోగంలో చేరాడు. తక్కువ సమయంలోనే ఉపన్యాసకునిగా పదోన్నతి పొంది 1960వరకు అక్కడ పనిచేశాడు. తరువాత కాకినాడలోని పిఠాపురం రాజావారి కళాశాలలో 1960 నుండి 1985 వరకు ఉపన్యాసకుడిగా పనిచేశాడు. 1985లో మరొకసారి పదోన్నతి పొంది విజయనగరం మహారాజా ప్రభుత్వ సంస్కృత కళాశాలలో ప్రిన్సిపాల్‌గా పనిచేశాడు. 1991లో ఇతడు అధ్యాపక వృత్తి నుండి పదవీవిరమణ చేశాడు.
రచనలు
ఇతడు బహుగ్రంథకర్త. ఇతని రచనలలో ముఖ్యమైనవి.
అవధానాలు
ఇతడు విజయవాడ, కాకినాడ, గుంటూరు, కంభంమెట్టు, కడప, చిలకలూరిపేట మొదలైన ప్రాంతాలతో పాటు ఆంధ్రదేశం నలుమూలలా తిరిగి 400కు పైగా అవధానాలు చేశాడు. ఇతని అవధానాలలో సమస్య, దత్తపది, వర్ణన, ఆశువు, పురాణం, నిషిద్ధాక్షరి, గణితం, అప్రస్తుత ప్రసంశ అనే అంశాలు ఉంటాయి.
అవధానాలలో పూరణలు
ఇతడు వివిధ అవధానాలలో చెప్పిన పద్యాలలో మచ్చుకు కొన్ని:
ఆనన సుందర దీప్తుల మానితలీల గనగ సుకుమారి కుమారిన్ మానసమున తలపులు తఱు చై నాలో పొంగిపోయె సాగరమేదో!
అరయన్ దుష్టవధార్థఖండనఘనుం డై మండు డెంతేన్ '''కళా వరు''' డై పోల్చెడు గోపికారమణులన్ భావింప, శృంగార సం భర ణాటీన కళావిలాసివయి శుంభన్మూరి నీ బ్రాహ్మమౌ సిరితో సృష్టిని గూర్చు నీశుడవు ప్ర స్ఫేడా త్త ప్రజ్ఞానిధీ
శతమన్యుప్రముఖామరాధిప మనస్సంసక్తభావోజ్వలల్ సుతనుల్ రాగకలావిలాస గరిమా శుభ్రాంత రంగోత్తరల్ రతి సంభ్రాంత విలాస లాలసత రారా! యంచు బిల్వంగ దు ర్మతినై నాడు వరూధినిన్ విడియ నర్థంబంనైది నాడన్ రతిన్
సత్కారాలు, గుర్తింపులు
ఇతడికి అనేక సన్మానాలు, సత్కారాలు జరిగాయి. ఇతని నవల మధురావిజయము ఆంధ్రప్రదేశ్ తెలుగు అకాడమీ వారిచే ఉత్తమ నవలగా నిర్ణయించబడింది. 1999లో పొట్టి శ్రీరాములు తెలుగు విశ్వవిద్యాలయం వారు అవధాన ప్రతిభా పురస్కారం ఇతడికి ప్రదానం చేశారు.
బోయినపల్లి మండలం
బోయినపల్లి మండలం, తెలంగాణ రాష్ట్రం, రాజన్న సిరిసిల్ల జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది. ప్రస్తుతం ఈ మండలం వేములవాడ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  16  రెవెన్యూ గ్రామాలు ఉన్నాయి. నిర్జన గ్రామాలు లేవు. బోయినపల్లి, ఈ మండలానికి కేంద్రం.
మండల జనాభా
thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లా పటంలో మండల స్థానం 2011 భారత జనాభా గణాంకాల ప్రకారం మండల జనాభా - మొత్తం 	39,240 - పురుషులు 	19,569 - స్త్రీలు 	19,671. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 143 చ.కి.మీ. కాగా, జనాభా 39,240. జనాభాలో పురుషులు 19,569 కాగా, స్త్రీల సంఖ్య 19,671. మండలంలో 10,235 గృహాలున్నాయి.
తీర్పు (అయోమయనివృత్తి)
"తీర్పు" అనే పేరుతో అనేక సినిమా వ్యాసాలున్నాయి.
జావాస్క్రిప్టు
ఉదాహరణ
క్రింది కొడు తెరపై "Example" అని ముద్రిస్తుంది. తో మొదలయ్యే పంక్తులు వ్యాఖ్యలు ఆ కొడు ఎమి చెస్తుందో చెబుతుంది.
1 <script type="text/javascript"> 2 function example 3 { 4     var ex = document.createTextNode('Prashanth'); // కంప్యూటర్ "Example" ను గుర్తు పెట్టుకుంటుంది , 5                                                 //కాబట్టి మీరు "ex" అని చెప్పినప్పుడు కంప్యూటర్ "Example"అని అర్థం చేసుకుంటుంది. 6    document.body.appendChild(ex);               //వెబ్పేజీ దిగువ భాగంలో వచనాన్ని ఉంచండి 7 } 8 example; 9 10 /* 11  * క్రింద ఉన్న కోడ్, పైన ఉన్న కోడ్ దాదాపు ఒకే విషయం చేస్తుంది, 12 * కానీ అది పాప్అప్ బాక్స్ లో "Example" ను చూపిస్తుంది, కోడ్ తక్కువగా ఉంటుంది.. 13 * 14  * ఇది కూడా ఒక వ్యాఖ్యే. 15 */ 16  17 alert("Example"); 18 జావాస్క్రిప్ట్ హెచ్.టి.ఎం.ఎల్. ట్యాగ్లచే జతచేయబడి ఉంటుంది. తద్యారా అది సాదారణ పదాలు కాదు జావాస్క్రిప్ట్ అని తెలుస్తుంది. వర్గం:సాఫ్టువేరు వ్రాయు భాషలు
కొత్తగూడ (శేరిలింగంపల్లి)
కొత్తగూడ, తెలంగాణ రాష్ట్ర రాజధాని హైదరాబాదు లోని ఒక ప్రాంతం. గచ్చిబౌలి శివారులో ఉన్న ఈ ప్రాంతం ప్రధాన వాణిజ్య, నివాస ప్రాంతంగా ఉంది. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థ లోని 104వ వార్డు నంబరులో ఉంది. ఇక్కడ తెలంగాణ ప్రభుత్వం కొత్తగూడ ఫ్లైఓవర్ ను నిర్మించింది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కొత్తగూడ నుండి కోఠి, కొండాపూర్, సికింద్రాబాద్, ఇసిఐఎల్, విబిఐటి, రాంనగర్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని బోరబండ, హైటెక్ సిటీ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.
ఇతర లింకులు
వర్గం:హైదరాబాదులోని ప్రాంతాలు వర్గం:Coordinates on Wikidata
మోహన్ కుందారియా
thumb|260x260px|న్యూఢిల్లీలో వ్యవసాయంపై జాతీయ సదస్సు -2015లో ప్రసంగిస్తున్న వ్యవసాయ శాఖ సహాయ మంత్రి మోహన్‌భాయ్ కళ్యాణ్‌జీభాయ్ కుందారియా మోహన్‌భాయ్ కళ్యాణ్‌జీభాయ్ కుందారియా భారతదేశానికి చెందిన రాజకీయ నాయకుడు. ఆయన గుజరాత్ లోని రాజ్‌కోట్ జిల్లాలోని రాజ్‌కోట్ స్థానం నుండి లోక్‌సభకు ఎన్నికై నరేంద్ర మోడీ మొదటి మంత్రివర్గంలో కేంద్ర వ్యవసాయం & రైతు సంక్షేమ శాఖ మంత్రిగా పని చేశాడు.
మూలాలు
వర్గం:1951 జననాలు వర్గం:భారతీయ జనతా పార్టీ రాజకీయ నాయకులు
భీంగల్ మండలం
ఇది సమీప పట్టణమైన ఆర్మూర్ నుండి 26 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం ఆర్మూరు రెవిన్యూ డివిజను లో భాగం. పునర్వ్యవస్థీకరణకు ముందు ఇది నిజామాబాదు డివిజనులో ఉండేది.ఈ మండలంలో 24   రెవెన్యూ గ్రామాలు ఉన్నాయి. మండల కేంద్రం భీంగల్.
గణాంకాలు
thumb|2016 పునర్వ్యవస్థీకరణకు ముందు అవిభక్త నిజామాబాదు జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 226 చ.కి.మీ. కాగా, జనాభా 62,666. జనాభాలో పురుషులు 30,493 కాగా, స్త్రీల సంఖ్య 32,173. మండలంలో 14,965 గృహాలున్నాయి.
2011 భారత జనగణన గణాంకాల ప్రకారం - మొత్తం	62,666 - పురుషులు 30,493 - స్త్రీలు 32,173 అక్షరాస్యత - మొత్తం 51.22% - పురుషులు	66.26% - స్త్రీలు 37.12%
పొణకా కనకమ్మ
thumb పొణకా కనకమ్మ (Ponaka Kanakamma) సుప్రసిద్ద సంఘసేవిక.{ఈమె జననం-1892, జూన్ 10 - మరణం 1963 సెప్టెంబరు 15}. ఈమె అమ్మమ్మ ఇంట నెల్లూరు జిల్లా మినగల్లులో 1892 జూన్ 10 న జన్మించింది. బాల్యంలో చదువుకోలేదు. నెల్లూరుకు చెందిన మరుపూరు కొండారెడ్డి కూతురు పొణకా కనకమ్మ. గొప్ప సంఘ సంస్కర్త. ఉప్పు సత్యాగ్రహంలో పాల్గొన్న వారిలో మహిళలే ఎక్కువ. అటువంటి మహిళలలో చెప్పుకోదగ్గ వ్యక్తి కనకమ్మ. తనతో పాటు తన కుటుంబం మొత్తం సత్యాగ్రహం పోరాటంలో పాల్గొనేలా చేసింది. ఖద్దరు ప్రచారం చేసింది. నెల్లూరిలో అక్తొబరు 18 న, విజయదశమిరోజున కస్తూరీదేవి బాలికా పాఠశాలను స్థాపించింది. సాహిత్య రంగములో ఎంతో కృషి చేసింది. రాజకీయరంగంలో వీరికి ద్రోణంరాజు లక్ష్మీబాయమ్మ సహకారం లభించింది. 1930 లో సత్యాగ్రహసందర్భంలో జైలుకు వెళ్ళారు. కొంతకాలం జమీన్ రైతు పత్రిక నడిపింది.
కె.ఎస్. నారాయణ
'''కె.ఎస్. నారాయణ''', తెలంగాణ రాష్ట్రానికి చెందిన రాజకీయ నాయకుడు, మాజీ ఎంపి, మాజీ ఎమ్మెల్యే. భారత జాతీయ కాంగ్రెస్ పార్టీ తరపున 1957 నుండి 1972 వరకు సికింద్రాబాదు శాసనసభ నియోకవర్గం నుండి ఎమ్మెల్యేగా, 1977 నుండి 1984 వరకు హైదరాబాదు లోక్‌సభ నియోజకవర్గం ఎంపీగా ప్రాతినిధ్యం వహించాడు.
పొణకా కనకమ్మ
బాల్యం, వివాహం
ఆమెకు 9 సంవత్సరాల వయసులో మేనమామ పొణకా సుబ్బరామిరెడ్డితో వివాహం అయింది. అత్తవారి ఊరు పోట్లపూడి. కనకమ్మ స్వయంకృషితో, తెలుగు, సంస్కృతం, హిందీ నేర్చుకుంది. 1907లో కనకమ్మ టైఫాయిడ్ జ్వరంతో నెల్లూరులో వైద్యం చేయించుకొంటున్న సమయంలో బిపిన్ చంద్రపాల్ నెల్లూరు వచ్చినపుడు {1907 ఏప్రిల్} ఈమె ఆతిధ్యం ఇచ్చింది. మరిది పట్టాభిరామారెడ్డి విద్యావంతుడు, గ్రంథాలయోద్యమంలో, ఆంధ్రరాష్ట్ర ఉద్యమంలో పనిచేసాడు. ఇద్దరు కలిసి 19013 మార్చి 18 న పోట్లపూడిలో "సుజనరంజని సమాజం" పేరుతొ ఒక సాంస్కృతిక సంస్థను, వివేకానంద గ్రంథాలయాన్ని నెలకొల్పారు. సుజనరంజని తరఫున పోట్లపూడిలో పాఠశాల, నాటక ప్రద్రర్శనలు, కవిపండితులను పిలిపించి సభలు ఏర్పాటుచేశారు. శ్రీపాద సుబ్రహ్మణ్యశాస్త్రి పోట్లపూడిలో దాదాపు ఏడాది ఉన్నాడు. జాతీయోద్యమ స్ఫూర్తితో, నెల్లూరు రామానాయుడు సహకారంతో కనకమ్మ పోట్లపూడిలో ఆ ఊళ్ళో చేనేత మగ్గాలు పెట్టి చేనేతను ప్రోత్సహించింది. ఇంటింటా మగ్గాలు వచ్చాయి. ఆమె గాంధీజీ స్పృతితో జీవితాంతం ఖద్దరు చీరలు కట్టుకుంది. పోట్లపూడి సమీప గ్రామాలలో కలరా, ఇతర జ్వరాలు వ్యాపించినపుడు కనకమ్మ, ఆమె మనుషులు దళిత వాడలకు వెళ్లి మందులు, ఆహారం ఇచ్చి సేవచేసారు.
కె.ఎస్. నారాయణ
జననం, విద్య
నారాయణ 1926, మే 12న తెలంగాణ రాష్ట్రం, సికింద్రాబాద్‌ లో జన్మించాడు. తండ్రిపేరు కిష్టయ్య. సికింద్రాబాద్‌లోని మహబూబ్ కాలేజ్ హైస్కూల్లో ప్రాథమిక విద్యను, హైదరాబాదు లోని నిజాం కశాశాల లో ఉన్నత (బి.ఏ.) విద్యను, న్యాయ కళాశాలలో న్యాయవిద్య (ఎల్.ఎల్.బి.)ను పూర్తిచేశాడు. కొంతకాలం న్యాయవాదిగా పనిచేశాడు.
హనుమంతవాక
హనుమంతువాక, ఆంధ్రప్రదేశ్ రాష్ట్రం విశాఖపట్నంలోని ఒక ప్రాంతం. మహా విశాఖ నగరపాలక సంస్థ స్థానిక పరిపాలన పరిధిలోకి వచ్చే ఈ ప్రాంతం మొదట్లో విశాఖపట్నం వెలుపల ఒక చిన్న శివారు ప్రాంతంగా ఉండేది. విశాఖపట్నం నగరంలోని పేరొందిన పర్యాటక ప్రదేశం కైలాసగిరి ఈ ప్రాంతంలోనే ఉంది.
పొణకా కనకమ్మ
ఉద్యమ బాట
కనకమ్మ వితరణ, ఉద్యమానికి ఖర్చులు పెట్టడంవల్ల కుటుంబం ఆర్థికంగా దెబ్బతింది. ఆమె భర్త వేంకటగిరి జమీందారు వద్ద పిడూరు గ్రామంలో భూములు కొని వ్యవసాయం ఆరంభించాడు. ఒప్పందం ప్రకారం జమీందారు ఆ పొలాలకు నీటి సౌకర్యం కలిగించక పోవడం వల్ల వ్యవసాయం దెబ్బ తిన్నది. నమ్మినవారి దగా వల్ల కూడా కనకమ్మ కుటుంబం పొలాలు పరాధీనం అయ్యాయి. కనకమ్మ ఏకయిక కుమార్తె వెంకటసుబ్బమ్మను తన పెద్ద తమ్ముడు మరుపూరు పిచ్చిరెడ్డికి ఇచ్చి వివాహం చేసింది. కనకమ్మ అత్తింటివారి ఆస్తినే కాక, పుట్టింటి వారి ఆస్తిని కూడా వితరణ ఎరుగని ఖర్చులు, ఉద్యమాలకు ఖర్చులు పెట్టి అంతా నష్టపోయింది.
హనుమంతవాక
భౌగోళికం
ఇది 17.76017°N, 83.32583°W ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.
పొణకా కనకమ్మ
ఆశ్రమ స్థాపన
1921 ఏప్రిల్ 7వ తారీకు నాడు గాంధీజీ కనకమ్మ విప్లవ కార్యక్రమాలకోసం కొన్న పల్లిపాడు గ్రామంలోని 13 ఎకరాల స్థలంలో "పినాకిని సత్యాగ్రహాశ్రమం" ప్రారంభించారు. నూరేళ్ళ తరవాత కూడా ఆ ఆశ్రమం ఇప్పుడు చక్కగా పనిచేస్తోంది.
కె.ఎస్. నారాయణ
వ్యక్తిగత జీవితం
నారాయణకు 1940లో లక్ష్మీదేవితో వివాహం జరిగింది. వారికి ముగ్గురు కుమారులు, ఇద్దరు కుమార్తెలు ఉన్నారు.
పొణకా కనకమ్మ
ఆశ్రమ స్థాపన
1923 కల్లా కనకమ్మ నెల్లూరులో స్థిరపడి జాతీయోద్యమంలో భాగంగా అనేక కార్యక్రమాలు చేపట్టింది. 1923 అక్టోబరు 18, విజయదశమి రోజు కస్తూరిదేవి విద్యాలయాన్ని అద్దె ఇంటిలో నెలకొల్పింది. 1934 వరకు ఈ బాలికా విద్యాలయం పనిచేసింది. ఆమె జైలుకు వెళ్లిన తర్వాత స్కూల్ నిర్వహిచడం కష్టమై 1934 చివరలో మూతపడింది.
హనుమంతవాక
సమీప ప్రాంతాలు
ఇక్కడికి సమీపంలో రవీంద్రనగర్, అరిలోవ, సుందర్ నగర్, దుర్గా నగర్, ఆదర్శ్ నగర్ మొదలైన ప్రాంతాలు ఉన్నాయి.
కె.ఎస్. నారాయణ
ఉద్యమ జీవితం
1942లో 'క్విట్ ఇండియా' ఉద్యమంలో పాల్గొన్నాడు. 1947-48 సమయంలో సుమారు 15 నెలలపాటు జైలుశిక్షను కూడా అనుభవించాడు.
హనుమంతవాక
ఆస్పత్రులు
ఈ ప్రాంతంలో విశాఖ ఇన్స్టిట్యూట్ ఆఫ్ మెడికల్ సైన్సెస్ (విమ్స్), ఎల్వి ప్రసాద్ ఐ హాస్పిటల్ ఉన్నాయి.
పొణకా కనకమ్మ
ఆశ్రమ స్థాపన
1921 డిసెంబరు 28-30 వ తారీకుల్లో అహమ్మదాబాదులో జరిగిన అఖిల భారత కాంగ్రెస్ మహాసభలకు హాజరై, కాంగ్రెస్ కమిటికి ఎంపికై రెండు సంవత్సరాలు ఆ బాధ్యత నిర్వహించింది. 1922 మార్చి 10న నెల్లూరు జిల్లా మహిళా కాంగ్రెస్ నెలకొల్పి {జిల్లా స్త్రీల కాంగ్రెస్ సంఘం} ఆ సంస్థ ద్వారా జాతీయోద్యమంలో అనేక కార్యక్రమాలు చేపట్టింది. దేశబంధు చిత్తరంజనదాస్, బాబు రాజేంద్రప్రసాద్ నెల్లూరు వచ్చినపుడు కనకమ్మ ఇంటికి వెళ్లి ఆమెను కలిసి మాట్లాడారు.
కె.ఎస్. నారాయణ
రాజకీయ జీవితం
భారత జాతీయ కాంగ్రెస్ పార్టీతో తన రాజకీయ జీవితాన్ని ప్రారంభించిన నారాయణ రాష్ట్ర కాంగ్రెస్ పార్టీలో వివిధ పదవులను నిర్వర్తించాడు. కాంగ్రెస్ పార్టీ తరపున సికింద్రాబాదు శాసనసభ నియోకవర్గం నుండి వరుసగా మాడుసార్లు (1957, 1962, 1967 ఎన్నికల్లో) ఎమ్మెల్యేగా గెలుపొందాడు. ఆ తరువాత 1977లో జరిగిన లోకసభ ఎన్నికల్లో కాంగ్రెస్ పార్టీ తరపున హైదరాబాదు లోక్‌సభ నియోజకవర్గం నుండి పోటీచేసి ఎంపీగా గెలుపొందాడు. 1980లో జరిగిన లోకసభ ఎన్నికల్లో హైదరాబాదు లోక్‌సభ నియోజకవర్గం నుండి కాంగ్రెస్ (ఐ) పార్టీ తరపున పోటీచేసి ఎంపీగా గెలుపొందాడు.
మూలాలు
వర్గం:1926 జననాలు వర్గం:హైదరాబాదు జిల్లా రాజకీయ నాయకులు వర్గం:హైదరాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు వర్గం:హైదరాబాదు జిల్లా ఉద్యమకారులు వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:హైదరాబాదు జిల్లా న్యాయవాదులు వర్గం:హైదరాబాదు జిల్లా వ్యక్తులు వర్గం:6వ లోక్‌సభ సభ్యులు వర్గం:7వ లోక్‌సభ సభ్యులు వర్గం:ఆంధ్రప్రదేశ్ శాసన సభ్యులు (1957) వర్గం:ఆంధ్రప్రదేశ్ శాసన సభ్యులు (1962) వర్గం:ఆంధ్రప్రదేశ్ శాసన సభ్యులు (1967) వర్గం:భారత జాతీయ కాంగ్రెస్ నాయకులు
పొణకా కనకమ్మ
జమీందారీ రైతు పత్రిక నిర్వహణ
వెంకటగిరి జమీందారు కనకమ్మ పొలాలు హస్తగతం చేసుకొన్న తర్వాత, కనకమ్మ "జమీందారీ రైతు" పేరుతొ పత్రిక నెలకొల్పి మూడేళ్లు కొనసాగించింది. జమీందారీ రైతుల పోరాటాన్ని ఆమె తన పత్రిక ద్వారా సమర్ధించింది. రాజాగారితో రాజీ కుదిరిన తర్వాత నెల్లూరు రామానాయుడు సంపాదకత్వంలో "జమీన్ రైతు" పేరుతొ ఆ పత్రిక కొనసాగింది.
హనుమంతవాక
రవాణా
16వ జాతీయ రహదారి ద్వారా కలుపబడి ఉన్న హనుమంతువాక నగరంలోని అత్యంత రద్దీగా ఉండే జంక్షన్లలో ఒకటిగా ఉంది. ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో హనుమంతవాక మీదుగా అరిలోవ, తగరపువలస, భీమిలి మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో మర్రిపాలెం రైల్వే స్టేషను, కొత్తపాలెం రైల్వే స్టేషను ఉన్నాయి.
పొణకా కనకమ్మ
సాహిత్యకృషి
వీరి రచనలు పేర్లను బట్టి ఆధ్యాత్మిక రచనలు చేసినారని తెలుస్తుంది.
హనుమంతవాక
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
పొణకా కనకమ్మ
బహుమతులు
1955లో గృహలక్ష్మి స్వర్ణకంకణం స్వీకరించారు.
అలప్పుజ శాసనసభ నియోజకవర్గం
అలప్పుజ శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం ఆలప్పుళ జిల్లా, అలప్పుజ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
పశ్చిమ కర్బి ఆంగ్లాంగ్ జిల్లా
పశ్చిమ కర్బి ఆంగ్లాంగ్ జిల్లా, అసోం రాష్ట్ర్రంలోని నూతనంగా ఏర్పడిన ఒక జిల్లా. 2015లో కర్బి ఆంగ్లాంగ్ జిల్లా నుండి ఈ కొత్త జిల్లా ఏర్పడింది. జిల్లా ప్రధాన కార్యాలయం హమ్రెన్.
భౌగోళికం
ఈ ప్రాంతంలో జూన్ నెల నుండి సెప్టెంబరు నెల వరకు నైరుతి వేసవి రుతుపవనాల ద్వారా గరిష్ట వర్షపాతం కురుస్తుంది. ఈ ప్రాంత తూర్పు భాగం మైదానాలతో, పశ్చిమ భాగం ఎక్కువగా కొండలతో కప్పబడి ఉంటుంది. ఈ జిల్లాలో మైంట్రియాంగ్ నది, కర్బి లాంగ్పి నది, కోపిలి నది, అమ్రేంగ్ నదులు ప్రవహిస్తున్నాయి. మైంట్రియాంగ్, కర్బి లాంగ్పి నదులపై జల విద్యుత్ ప్రాజెక్ట్ ఏర్పాటు చేయబడింది.
పరిపాలన
జిల్లా ప్రధాన కార్యాలయం హమ్రెన్ పట్టణంలో ఉండగా, జిల్లాలో ఒక ఉపవిభాగం (హమ్రెన్ సబ్ డివిజన్) మాత్రమే ఉంది.
పోలీసు స్టేషను
పశ్చిమ కర్బి ఆంగ్లాంగ్ జిల్లాలో హమ్రెన్, బైతలాంగ్సో, ఖెరోని ప్రాంతాలలో మూడు పోలీస్ స్టేషన్లు ఉన్నాయి.
జనాభా
ఇక్కడి జనాభాలో కర్బి, హిల్ తివాస్, బోడో, గారో లకు చెందిన ప్రజలు ఎక్కువగా ఉన్నారు. బ్రిటిష్ పాలనలో పశ్చిమ కర్బి ఆంగ్లాంగ్ జిల్లాకు వలస వచ్చినవారిలో బెంగాలీలు, బిహారీలు, నేపాలీలు అధికంగా ఉన్నారు.
భాష
ఇక్కడ కర్బీ భాషతోపాటు, గారో, తివా, ఇంగ్లీష్, హిందీ, అస్సామీ, బెంగాలీ వంటి భాషలను మాట్లాడుతారు.
జనాభా
2011 భారత జనాభా లెక్కల ప్రకారం, పశ్చిమ కర్బీ ఆంగ్లాంగ్ జిల్లాలో 3,00,320 జనాభా ఉండగా, అందులో 1,53,763 మంది పురుషులు, 1,46,557 మంది స్త్రీలు ఉన్నారు. స్త్రీ పురుష నిష్పత్తిలో 1000 పురుషులకు 973 స్త్రీలు ఉన్నారు. జిల్లా అక్షరాస్యత రేటు 85.19% ఉండగా, అందులో 90.19% మంది పురుషులు, 80.19% మంది స్త్రీలు ఉన్నారు.
వెలుపలి లంకెలు
వర్గం:అసోం జిల్లాలు
కాంచన్‌జంగ్ జాతీయ ఉద్యానవనం
చరిత్ర
ఈ ఉద్యానవనం 1977 లో స్థాపించబడింది. ఇది 849.5 చదరపు కిలోమీటర్ల వైశాల్యంలో విస్తరించి ఉంది. ఈ ఉద్యానవనం లోపల లెప్చా గిరిజన జాతులకు చెందిన ప్రజలు నివసిస్తుంటారు. ఈ ఉద్యానవనంలో సిక్కింలో పవిత్రమైన మఠాలల్లో ఒకటైన తోలుంగ్ మొనాస్టరీని ఉంది.
జంతు, వృక్ష సంపద
ఈ ఉద్యానవనంలో కస్తూరి జింక, మంచు ప్రాంతంలో ఉండే చిరుతపులులు, అడవి కుక్కలు, సివెట్, నల్ల ఎలుగుబంట్లు, ఎర్ర పాండా, టిబెటన్ అడవి గాడిద, అలాగే సరీసృపాలు వంటి ఎన్నోరకాల జంతువులకు ఆవాసంగా ఉంది.
మరిన్ని విశేషాలు
ఈ ఉద్యానవనం సిక్కిం రాష్ట్రంలోని ఉత్తర, పశ్చిమ సిక్కిం జిల్లాల్లో ఉంది. ఈ ఉద్యానవనం ఉత్తరాన టిబెట్‌లోని కొమోలంగ్మా ప్రాంతాన్ని తాకుతుంది. పశ్చిమాన నేపాల్‌ ప్రాంతాన్ని తాకుతుంది.
మూలాలు
వర్గం:పర్యాటక ఆకర్షణలు వర్గం:భారతదేశం లోని ప్రపంచ వారసత్వ ప్రదేశాలు
ఏకమార్గం
ఏకమార్గం (One-way traffic) అనగా ఒకే వైపు మాత్రమే వాహనాల రాకపోకలను అనుమతించే దారి. కొన్ని వీధులలో ఇలాంటి ఏకమార్గాన్ని అమలుచేస్తారు. సాధారణంగా రద్దీగా ఉండే వీధులలో పాదచారుల రక్షణ దృష్ట్యా, రవాణా వేగాన్ని పెంచి తద్వారా వాహనాల కదలికలను వేగవంతం చేయడానికి తోడ్పడుతుంది. అయితే ఈ ఏకమార్గం అమలు మూలంగా ఆ వీధిలో నివసించేవారికి కొద్దిగా అసౌకర్యం కలుగుతుందన్నది వాస్తవం.
వర్గం:రహదారి నియమాలు
రేడియోకార్బన్ డేటింగ్
thumb|రేడియో కార్బన్ డేటింగ్ ప్రయోగం. పాలద్రు లేక్ ఆర్కిలాజికల్ మ్యూజియం, ఫ్రాన్స్. రేడియోకార్బన్ డేటింగ్ లేదా కార్బన్ డేటింగ్ అనేది ఆర్గానిక్ పదార్థాలు కలిగిన ఏదైనా వస్తువు వయస్సు తెలుసుకునే పద్ధతి. కర్బన మూలకపు రేడియ ఐసోటోపు అయిన రేడియోకర్బనం అనే మూలకం ద్వారా ఇది సాధ్యమౌతుంది.
ఈ పద్ధతిని 1940 వదశకం చివర్లో విల్లార్డ్ లిబ్బీ అనే శాస్త్రవేత్త కనుగొన్నాడు, 1960 లో ఈ విజయానికి రసాయన శాస్త్రంలో నోబెల్ బహుమతి అందుకున్నాడు. ఈ పద్ధతి పురాతత్వ శాస్త్రవేత్తలకి బాగా ఉపయోగపడుతుంది. ఈ పరిశోధనకి గాను 1960 లో లిబ్బీకి నోబెల్ బహుమతి లభించింది. రేడియో కార్బన్ డేటింగ్ ఈ సిద్ధాంతం ఆధారంగా పని చేస్తుంది. రేడియో కార్బన్ మూలకం నైట్రోజన్, విశ్వకిరణాలు (కాస్మిక్ రేస్) కలవడం ద్వారా అనునిత్యం ఏర్పడుతూనే ఉంటుంది. ఇలా ఏర్పడ్డ రేడియా కార్బన్ వాతావరణంలో ఉన్న ఆక్సిజన్ తో కలిసి రేడియో యాక్టివ్ కార్బన్ డయాక్సైడ్ ఏర్పడుతుంది. ఇది కిరణజన్య సంయోగక్రియ ద్వారా మొక్కల్లోకి చేరుతుంది. జంతువులు ఈ మొక్కలను తినడం ద్వారా అది వాటి శరీరంలోకి చేరుతుంది. ఆ చెట్లు గానీ జంతువులు గానీ చనిపోయినప్పుడు వాటిలో ఉన్న రేడియో కార్బన్ నెమ్మదిగా నశించడం ప్రారంభిస్తుంది. దీన్నే రేడియోయాక్టివ్ డికే అని వ్యవహరిస్తారు. ఏదైనా కొయ్య, లేదా చనిపోయిన కళేబరం లేదా ఎముకలో ఈ రేడియో కార్బన్ ను కొలవడం ద్వారా అది ఎంత పాతదో కనుక్కోవచ్చు. వస్తువు ఎంత పాతదైతే అందులో అంత తక్కువ రేడియోకార్బన్ ఉంటుంది. రేడియోకార్బన్ అర్ధజీవిత కాలం (ఏదైనా పదార్థంలో రేడియోధార్మిక పదార్థం సగం నాశనం కావడానికి పట్టే సమయం) సుమారు 5,730 ఏళ్ళు. కాబట్టి ఈ పద్ధతిని ఉపయోగించి సుమారు 50,000 ఏళ్ళ వయసు కలిగిన వస్తువులను కనుక్కోవచ్చు.
పద్దతి
జంతువు లేక మొక్క చనిపోయినప్పుడు కార్బను గ్రహించడం ఆగి పోతుంది. ఆ క్షణం నుంచి C-14 ప్రక్రియ ఒకటే నిరంతరం నడుస్తూ ఉంటుంది. C-12 రేడియోధార్మిక పదార్థం కాకపోవడం వలన మృత జంతువులలోని C-14 మరియు C-12 ల నివృత్తి స్థిరంగా ఉండకుండా నిరంతరం మారుతుంది. మరణించిన తర్వాత కాలం, వాటిలోని C-14 క్రియాశీలత మరియు C-14 మరియు C-12 ల నిష్పత్తిని తీసి కాలు వచ్చు. దీనినే కార్బన్ వయస్సు మాపనం అంటారు. దీని ఉపయోగం పురాతన అవశేషాలను లేక శిలాజాలను, వాస్తవ  ముద్రిత కాలాన్ని నిర్థారించుటకు ఉపయోగపడుతుంది. ఈ విధమైన పద్ధతుల ద్వారా శిలాజాల కాలాన్ని నిర్ధారిస్తే వాటిని కాల మాపనం ప్రకారం ఒక సమూహంలో ఉంచి ఆ కాలంలో ఉన్న సజీవవులను  గురించిన సమాచారాన్ని పొందటం సులభమవుతుంది.
ఈ క్రియ క్రింది విధంగా సూచించబడింది:
ఈ ప్రతిచర్యకు అవసరమైన న్యూట్రాన్లు విశ్వ కిరణాలు వాతావరణంలోకి చేరుకున్నప్పుడు అణువులతో చర్య తీసుకోవడం ద్వారా పొందబడతాయి. ఈ రేడియోధార్మిక కార్బన్ ను c 14 సజీవ చెట్లు మరియు పొదలు గ్రహిస్తాయి. ఇది CO2 స్థితిలో ఆమోదించబడింది. మొదట్లో తక్కువగా ఉన్న కార్బన్ 14 మొత్తం రోజుల్లో పెరిగే అవకాశం ఉంది. ఇది రేడియేషన్ కారణంగా కూడా తగ్గిపోతుంది. ఒక దశలో కార్బన్ c 14 మొత్తం స్థిరంగా ఉంటుంది మరియు రేడియోధార్మిక సమతౌల్యానికి చేరుకుంటుంది. ఈ మొత్తం గ్రాము కార్బన్ 19 Bq- బెకర్. అందువల్ల, రేడియేషన్ కారణంగా బొగ్గు 14 మొత్తం తగ్గుతూనే ఉంటుంది. చార్‌కోల్ 14 యొక్క సగం జీవితం 5600 సంవత్సరాలు. పాత చెక్క ముక్క నుండి దాని ప్రాచీనతను లెక్కించడానికి దీనిని ఉపయోగించవచ్చు.
ఉదాహరణకు, మీకు తెలిసిన ఫార్ములా నుండి పాత లాగ్ నుండి సెకనుకు 14 సంఖ్యలు వస్తే:
కానీ
కాబట్టి ఆ చెక్క ముక్క దాదాపు 2500 సంవత్సరాల నాటిది.
మూలాలు
వర్గం:భౌతిక శాస్త్రం
రహదారి చిహ్నాలు
రహదారి చిహ్నాలు (Road signs) రహదారిలో ప్రయాణించే వ్యక్తుల సమాచారం కోసం వాడుకలో వున్న చిహ్మాలు. భారతదేశంలోని రహదారి చిహ్నాలు యునైటెడ్ కింగ్‌డంలో ఉపయోగించే చిహ్నాలను పోలివుంటాయి. ఆ స్థలాల పేర్లు బహుభాషాల్లో, సంకేతాలు మెట్రిక్‌ల్లో ఉంటాయి. చాలా పట్టణాలలోని రహదార్లలోను, రాష్ట్ర, జాతీయ రహదారులులలో ఇవి విస్తృతంగా వాడకంలో ఉన్నాయి. చాలా పట్టణ రోడ్లు, రాష్ట్ర రహదారులకు రాష్ట్ర భాష, ఆంగ్ల భాషలో చిహ్నాలు ఉన్నాయి. జాతీయ రహదారులకు రాష్ట్ర భాష, హిందీ, ఆంగ్లంలో చిహ్నాలు ఉన్నాయి.
ఇతర లంకెలు
వర్గం:రహదారి నియమాలు
హోళిక
హోళిక (సంస్కృతం: होलिका)ను సింహిక అని కూడా పిలుస్తారు. పురాణాల ప్రకారం, ఆమె రాక్షస రాజైన హిరణ్యకశపుడి సోదరి, ప్రహ్లాదుని అత్త.
హోళికా దహనం (హోళికా మరణం) కథ అధర్మంపై ధర్మం సాధించిన విజయాన్ని సూచిస్తుంది. ప్రతి సంవత్సరం రంగుల పండుగ అయిన హోళీకి ముందు రోజు రాత్రి ఈ హోళికా దహన కార్యక్రమం జరుపుకుంటారు.
రాజ్‌ధన్
భౌగోళికం, జనాభా
Rajdhan (73) అన్నది అమృత్‌సర్ జిల్లాకు చెందిన బాబ బకాలా తాలూకాలోని గ్రామం, ఇది 2011 జనగణన ప్రకారం 310 ఇళ్లతో మొత్తం 1710 జనాభాతో 463 హెక్టార్లలో విస్తరించి ఉంది. సమీప పట్టణమైన రయ్యా అన్నది 14 కి.మీ. దూరంలో ఉంది. గ్రామంలో మగవారి సంఖ్య 674, ఆడవారి సంఖ్య 1036గా ఉంది. షెడ్యూల్డ్ కులాల సంఖ్య 679 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37800.
హోళిక
పురాణ కథ
హిందూ ధర్మం ప్రకారం, హిరణ్యకశపుడు అనే రాజు, చాలా మంది రాక్షసులు, అసురుల వలె, అమరత్వం పొందాలనే తీవ్రమైన కోరికను కలిగి ఉన్నాడు. ఈ కోరికను నెరవేర్చడానికి, అతను బ్రహ్మ ద్వారా వరం పొందే వరకు తపస్సు చేశాడు. ఆ వరం హిరణ్యకశిపునికి ఐదు ప్రత్యేక శక్తులను ఇచ్చింది: అతన్ని మానవుడు లేదా జంతువు, ఇంట్లో లేదా ఆరుబయట, పగలు లేదా రాత్రి, భూమిపై లేదా నీటిలో లేదా గాలిలో, అస్త్రం (ప్రాజెక్టైల్ ఆయుధాలు) లేదా ఏ శస్త్రములు (చేతి ఆయుధాలు) చంపలేవు. ఈ కోరిక నెరవేరినందున, హిరణ్యకశిపుడు అజేయంగా భావించాడు, ఇది అతనికి అహంకారాన్ని కలిగించింది. హిరణ్యకశిపుడు తనను మాత్రమే దేవుడిగా పూజించాలని, తన ఆదేశాలను అంగీకరించని వారిని శిక్షించి చంపాలని ఆదేశించాడు. అతని కొడుకు ప్రహ్లాదుడు తన తండ్రితో విభేదించాడు, తన తండ్రిని దేవుడిగా ఆరాధించడానికి నిరాకరించాడు. అతను విష్ణువును విశ్వసించడం, పూజించడం కొనసాగించాడు.
విష్ణువు నరసింహ రూపంలో (సగం మానవ రూపం, సగం సింహ రూపం), సంధ్యా సమయంలో (పగలు కాదు, రాత్రి కాదు), హిరణ్యకశిపుని ఒక గుమ్మం వద్దకు తీసుకువెళ్లాడు (ఇంటిలో కాదు, బయటికి కాదు), అతని ఒడిలో (అది భూమి కాదు, ఆకాశం కాదు, నీరు కాదు) పడుకోబెట్టి, ఆపై హిరణ్యకశపుడిని తన సింహపు గోళ్లతో పెకిలించి చంపాడు (అస్త్ర, శస్త్రాలు కాదు). ఈ రూపంలో, హిరణ్యకశిపునికి లభించిన ఐదు ప్రత్యేక అధికారాల వరం ఉపయోగపడలేదు. ప్రహ్లాదుడు, మానవులు హిరణ్యకశిపుని భయం నుండి విముక్తి పొందారు, ఇది చెడుపై మంచి విజయాన్ని చూపుతుంది.
హోళికా దహనం
హిందూధర్మంలోని అనేక సంప్రదాయాల ప్రకారం, ప్రహ్లాదుని రక్షించడానికి హోళిక మరణాన్ని హోళీగా జరుపుకుంటారు. హోళీ పండుగకు ముందు రోజు రాత్రి ఉత్తర భారతదేశంలో, దక్షిణ భారతదేశంలో కొన్ని ప్రాంతాల్లో ఈ సంప్రదాయానికి అనుగుణంగా హోళీ మంటలు వేస్తారు.
బాహ్య లంకెలు
వర్గం:అసురులు
రాజ్‌ధన్
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడు ఉన్నాడు/ఉన్నారు
* గ్రామంలో 1 మందుల దుకాణం ఉంది.
పారిశుధ్యం
డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది.
సమాచార, రవాణా సౌకర్యాలు
. గ్రామం ఇతర జిల్లా రోడ్డుతో అనుసంధానం కాలేదు. సమీప ఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.
.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. సహకార బ్యాంకు లేదు. వ్యవసాయ ఋణ సంఘం లేదు. సమీప వ్యవసాయ ఋణ సంఘం గ్రామానికి 10 కిలోమీటర్ల కన్నా దూరంలో ఉంది.
ఆరోగ్యం, పోషణ, వినోద సౌకర్యాలు
.
విద్యుత్తు
. 1 1
భూమి వినియోగం
Rajdhan (73) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
మొక్కపాటి కృష్ణమూర్తి
జీవిత విశేషాలు
ఈయన పశ్చిమ గోదావరి జిల్లా,పెదపాడు మండలానికి చెందిన వసంతవాడ గ్రామంలో 1910లో జన్మించాడు. ఇతని కుటుంబం కవులు, కళాకారులకు పుట్టినిల్లు. మద్రాసులోని స్కూల్ ఆఫ్ ఆర్ట్‌లో చేరి దేవీ ప్రసాద్ రాయ్ చౌదరి వద్ద చిత్రలేఖనంలో శిక్షణ పొందాడు. ఇతని చిత్రాలను ప్రధానంగా లినోకట్స్, ప్రకృతి దృశ్యాలు, పల్లెటూరి జీవన దృశ్యాలు, ప్రాచీన గాధలకు రూపకల్పన చేసిన చిత్రాలుగా నాలుగు విభాగాలుగా విభజించవచ్చు. ఇవికాక ఎన్నో రేఖాచిత్రాలు గీశాడు. ఇతని చిత్రకళ దాదాపు సాంప్రదాయక పద్దతిలోనే సాగినా ఇతడు ఆధునిక కళా సాంప్రదాయాలన్నింటినీ ఆకళింపు చేసుకున్నాడు. పాశ్చాత్య చిత్రకళా రీతులపై, సిద్ధాంతాలపై లోతైన అధ్యయనం చేసి వాటిలోని మార్పులను, ధోరణులను వివరిస్తూ అనేక విలువైన వ్యాసాలను రచించి ప్రచురించాడు. ఇతని చెల్లెళ్లు సీతాదేవి, పి.విజయలక్ష్మి, కె.స్వరాజ్యలక్ష్మి కూడా చిత్రకారిణులే.
ఇతడు తన 52వ యేట 1962, మే 6వ తేదీన మరణించాడు.
ముఖ్యమైన చిత్రాలు
thumb|right|125px|సత్యభామ ఈయన చిత్రాలలో గుర్తింపు పొందినవి కొన్ని:
రచనలు
ఇతడు చిత్రకళకు సంబంధించిన వ్యాసాలు, ఇతర రచనలు ఆంధ్రపత్రిక, భారతి వంటి పత్రికలలో ప్రచురించాడు.
ఇతని రచనలు కొన్ని:
ఇవి కాక ఇతడు చిత్రించిన భాగవత చిత్రాలను వజ్ఝ శ్రీనివాస శర్మ సేకరించి 1969లో లలితకళా అకాడమీ తరఫున భాగవత ఇలస్ట్రేషన్ అనే ఆంగ్ల గ్రంథాన్ని ప్రచురించాడు.
మూలాలు
వర్గం:తెలుగువారు వర్గం:1910 జననాలు వర్గం:1962 మరణాలు వర్గం:చిత్రకారులు వర్గం:రచయితలు
నందికొట్కూరు పురపాలక సంఘం
నందికొట్కూరు పురపాలక సంఘం,ఆంధ్రప్రదేశ్ రాష్ట్రం,నంద్యాల జిల్లాకు చెందిన మున్సిపాలిటీ.ఈ పురపాలక సంఘం నంద్యాల లోకసభ నియోజకవర్గం లోని,నందికొట్కూరు శాసనసభ నియోజకవర్గం పరిధికి చెందిన పురపాలక సంఘం.
చరిత్ర
నందికొట్కూరు పురపాలక సంఘం ఆంధ్రప్రదేశ్ రాష్ట్రంలోని నంద్యాల జిల్లాకు చెందిన పురపాలక సంఘం.ఇది 2012 సంవత్సరంలో 3 వ గ్రేడ్ మునిసిపాలిటీగా స్థాపించబడింది.పురపాలక సంఘం పరిధి 23 ఎన్నికల వార్డులుగా విభజింపబడింది.
జనాభా గణాంకాలు
2001 లో 40210 గా ఉన్న పట్టణ జనాభా 2011 లో 46953 కు పెరిగింది. దశాబ్దంలో 16.77% పెరిగింది.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా సుబ్బమ్మ, వైస్ చైర్మన్‌గా షేక్ అబ్దుల్ మునాఫ్ పనిచేస్తున్నారు.
ఇతర వివరాలు
ఈ పురపాలక సంఘం 23.85.చ.కి.మీ.విస్తీర్ణం కలిగి ఉంది.16 రెవెన్యూ వార్డులు,23 ఎన్నికల వార్డులు ఉన్నాయి.ఈ పురపాలక సంఘంలో 25 మురికివాడలు ఉండగా అందులో జనాభా 17200 ఉన్నాయి. ఒక ప్రభుత్వ ఆసుపత్రి, ఒక కూరగాయల మార్కెట్ ఉన్నాయి.
వెలుపలి లంకెలు
వర్గం:స్థానిక స్వపరిపాలన సంస్థలు వర్గం:నంద్యాల జిల్లా పురపాలక సంఘాలు
అభిజిత్ సేన్
అభిజిత్ సేన్ (ఆంగ్లం: Abhijit Sen) ప్రముఖ ఆర్థికవేత్త. ఆయన ప్రణాళికా సంఘం మాజీ సభ్యుడు. గ్రామీణ అర్థిక వ్యవస్థలో నిపుణుడిగా కూడా పేరు సంపాదించాడు. ఆయన అందించిన ప్రజా సేవకు గాను 2010లో భారత ప్రభుత్వం పద్మభూషణ్ పురస్కారం తో సత్కరించింది.
జీవిత చరిత్ర
ఆర్థిక శాస్త్రంలో నాలుగు దశాబ్దాలకు పైగా సేవలు అందించిన ఆయనన ఢిల్లీలోని జవహర్‌లాల్ నెహ్రూ విశ్వవిద్యాలయం లో ఆర్థిక శాస్త్రం బోధించాడు. అటల్ బిహారి వాజ్‌పేయి నేతృత్వంలోని తొలి ఎన్‌డీఏ ప్రభుత్వంలో వ్యవసాయ ఖర్చులు, ధరల(CACP) కమిషన్‌కి చైర్మన్‌గా అభిజిత్ సేన్ వ్యవహరించాడు. అలాగే ఆయన అనేక ముఖ్యమైన ప్రభుత్వ పదవులను కూడా నిర్వహించాడు.
మూలాలు
వర్గం:2022 మరణాలు వర్గం:పుట్టిన సంవత్సరం లేదు వర్గం:20వ శతాబ్దపు భారతీయ ఆర్థికవేత్తలు వర్గం:జవహర్‌లాల్ నెహ్రూ యూనివర్సిటీ ఫ్యాకల్టీ వర్గం:ప్రజా వ్యవహారాలలో పద్మభూషణ్ గ్రహీతలు వర్గం:అలుమ్ని ఆఫ్ ట్రినిటీ హాల్, కేంబ్రిడ్జ్ వర్గం:ఢిల్లీకి చెందిన శాస్త్రవేత్తలు వర్గం:న్యూ ఢిల్లీ ప్రజలు
మాచాని సోమప్ప
మాచాని సోమప్ప యెమ్మిగనూరు వీవర్స్ కోఆపరేటివ్ సొసైటీ (YWCS) వ్యవస్థాపకుడు, యెమ్మిగనూరు అభివృద్ధికి నాంది వేసిన వ్యక్తి, పద్మశ్రీగ్రహీత. ఆయన చేనేత సహకార పితామహుడు ఆయన 1938లో స్థాపించిన వైడబ్ల్యూసిఎస్ సొసైటీ ద్వారా చేనేతలు వేసిన చేనేత బట్టలపై ఇందిరాగాంధీ, లాల్‌బహుదూర్ శాస్ర్తీ కూడా ప్రశంసించారు.
జీవిత విశేషాలు
మాచాని సోమప్ప భారతీయ పారిశ్రామికవేత్త, విద్యావేత్త, సమాజ సేవకులు, మాచాని సోమప్ప గ్రూప్ ఆఫ్ ఇండస్ట్రీస్ వ్యవస్థాపకులు. ఆయనా 1904 లో ఆంధ్రప్రదేశ్ రాష్ట్రంలో కర్నూలు జిల్లాకు చెందిన యెమ్మిగనూరు గ్రామంలో జన్మిచారు. 1934 లో కరువు వచ్చినప్పుడు ఆయన తన ప్రాంతంలోని చేనేత కార్మికులకు సహాయాన్నందించాడు. ఆయన "యెమ్మిగనూరు వీవర్స్ కోఆపరేటివ్ సొసైటీ"ని స్థాపించారు. in 1938. ఆయన ఆధ్వర్యంలో ఎమ్మిగనూరు పేరు దేశవ్యాప్తంగా వినిపిస్తూ ఉండేది. మాచాని సోమప్ప ఎమ్మిగనూరులో సహకార పరపతి సంఘాల ఆధ్వర్యంలో నూలు మిల్లును స్థాపించి వెయ్యిమందికి ఉపాధి కల్పించారు. అలాగే చేనేత సహకార సంఘాన్ని స్థాపించి నాగలదిన్నె, కోసిగి, నందవరం, మంత్రాలయం, ఎమ్మిగనూరులలో ఉన్న 3వేల మంది చేనేత కార్మికులకు ఉపాధి కల్పించాడు. ఎమ్మిగనూరు సహకార సొసైటీ పేరున దేశంలో ఉన్న అన్నిపట్టణాల్లో దుకాణాలను తెరచి చేనేత కార్మికులు తయారు చేసిన వస్త్రాలను విక్రయించి చేనేతలకు ఉపాధి కల్పించాడు. చేనేత రంగానికి వన్నె తెచ్చాడు. రెండు సంవత్సరాల అనంతరం ఆయన మాచాని గ్రూప్ ను ప్రారంభించారు. ఆ వ్యాపార గ్రూపు 1940 నుండి అభివృద్ధి చెందింది. ఆ సంస్థ ద్వారా ఇంజనీరింగ్, రవాణా, వ్యవసాయం, ఇన్‌ఫర్మేషన్ టెక్నాలజీ, శక్తి, రిటైల్ బ్రాండ్స్ పై శ్రద్ధ వహించేది. 1960లో ఆయన "స్టాంప్, షెడ్యూల్, సోమప్ప"ను జర్మన్ స్ప్రింగ్ ఉత్పత్తి కోసం స్థాపించారు. ఆయన 1978లో మాచాని సోమప్ప ఇంగ్లీషు మీడియం హైస్కూలు స్థాపించి విద్యారంగంలో ప్రవేశించారు.
తోళ్ల పరిశ్రమ, చెప్పుల పరిశ్రమ కూడా సహకార సంఘం ఆధ్వర్యంలో ఏర్పాటుచేసి 200 మంది కార్మికులకు ఉపాధి చూపాడు. పాల ఉత్పత్తి కేంద్రాన్ని ఏర్పాటు చేసి మరికొంతమందికి ఉపాధి చూపాడు. ఎంజి.బ్రదర్స్ లారీ సర్వీస్ ఏర్పాటు చేసి దేశ వ్యాప్తంగా ఎమ్మిగనూరు పేరును వ్యాపింపచేశాడు. సహకార సంఘాల ఆధ్వర్యంలో పరిశ్రమలు స్థాపించి వేల కుటుంబాలకు ఉపాధి కల్పించినందుకు కేంద్రప్రభుత్వం మాచాని సోమప్పకు పద్మశ్రీబిరుదు ఇచ్చింది. ఎమ్మిగనూరు పట్టణ అభివృద్ధికి ఆయన కృషి చేయడమేకాకుండా ఎమ్మిగనూరు కేంద్రంగా ఎన్నో పరిశ్రమలను స్థాపించి ఉపాధి కల్పించారు. అందువలన సోమప్ప ఎమ్మిగనూరు ప్రజల గుండెల్లో ఇప్పటికీ ఉన్నారు. నాలుగురోడ్ల కూడలిలో కాంస్య విగ్రహాన్ని ఏర్పాటు చేసి ఎమ్మిగనూరు ప్రజలు ప్రతిరోజు తలచుకుంటున్నారు.
పురస్కారాలు
భారత ప్రభుత్వం 1954లో ఆయనను పద్మశ్రీ పురస్కారాన్ని యిచ్చి గౌరవించింది. ఆయన పద్మశ్రీ అవార్డు పొందిన ప్రథములు.
ఇతర లింకులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:1904 జననాలు వర్గం:1978 మరణాలు వర్గం:కర్నూలు జిల్లా పారిశ్రామికవేత్తలు
హమ్రెన్
జనాభా
2011 భారత జనాభా లెక్కల ప్రకారం, హమ్రెన్ పట్టణంలో 8,694 జనాభా ఉంది. ఈ జనాభాలో 4,406 (50.5%) మంది పురుషులు, 4,288 (49.5%) మంది స్త్రీలు ఉన్నారు. హమ్రెన్ పట్టణ సగటు అక్షరాస్యత రేటు 86% కాగా, ఇది జాతీయ సగటు అక్షరాస్యత 74% కంటే ఎక్కువగా ఉంది. ఇందులో పురుషుల అక్షరాస్యత 90%, స్త్రీ అక్షరాస్యత 82% ఉంది.
పరిపాలన
హమ్రెన్ పట్టణంలో 7 వార్డులుగా విభజించారు. పట్టణంలో 1,798 ఇళ్ళు ఉన్నాయి. హమ్రెన్ పట్టణ కమిటీ ఆధ్వర్యంలో త్రాగునీరు, మురుగునీటి వంటి ప్రాథమిక సౌకర్యాలను సరఫరా చేస్తోంది. కమిటీ పరిమితుల్లో రహదారులను నిర్మించడానికి, తన పరిధిలోకి వచ్చే ఆస్తులపై పన్ను విధించడానికి కూడా కమిటీకి అధికారం ఉంది.
మతాలు
అమింగావ్ పట్టణ జనాభాలో 73.67% హిందువులు, 0.91% ముస్లింలు, 25.09% క్రైస్తవులు, 0.01% సిక్కులు, 0.15% బౌద్ధులు, 0.02% జైనులు, 0.14% ఇతరులు ఉన్నారు.
పర్యాటక ప్రాంతాలు
హమ్రెన్ పట్టణం చుట్టూ పచ్చని కొండలు ఉన్నాయి. ఈ పట్టణం మీదుగా కోపిలి నది ప్రవహిస్తోంది. పట్టణ దక్షిణ సరిహద్దు వైపు మేఘాలయ కొండలు, బోరపాని సరస్సు ఉన్నాయి.
వెలుపలి లంకెలు
వర్గం:అసోం నగరాలు, పట్టణాలు
కేంద్రక భౌతికశాస్త్రం
కేంద్రక భౌతికశాస్త్రం అనేది పరమాణు కేంద్రకం, దానిలో భాగాలు, అవి ఒకదానితో ఒకటి జరిపే చర్యల గురించి వివరించే ఒక భౌతిక శాస్త్ర విభాగం. ఈ శాస్త్రం వల్ల ముఖ్యమైన ఉపయోగం అణు విద్యుత్ ఉత్పాదన. ఈ శాస్త్ర పరిశోధన వల్ల ఇంకా అణు వైద్యం, ఎం.ఆర్.ఐ స్కానింగ్, అణ్వాయుధాలు, పదార్థాల గురించి మరింత పరిశోధన సాధ్యమయ్యాయి. భౌగోళిక శాస్త్ర నిపుణులు వస్తువుల వయస్సును నిర్ధారించేందుకు వాడే రేడియోకార్బన్ డేటింగ్ కూడా అణుభౌతిక శాస్త్ర పరిశోధన ఫలమే. ఇందులో నుంచే మరల కణ భౌతికశాస్త్రం అనే ప్రత్యేక విభాగం కూడా ఏర్పాటయ్యింది.
చరిత్ర
1896 లో హెన్రీ బెకరెల్ యురేనియం లవణాలలో ఫోటోపాస్ఫారిసెన్స్ గురించి పరిశోధన చేస్తున్నపుడు పదార్థాల యొక్క రేడియా ధార్మికత కనుగొనడంతో అణుకేంద్రక శాస్త్రాన్ని ఒక ప్రత్యేక విభాగంగా అధ్యయనం చేయడం ప్రారంభమైంది. ఒక సంవత్సరం తరువాత జె.జె. థామ్సన్ ఎలక్ట్రాన్లను కనుక్కోవడంతో పరమాణువు లోపల ఏదో నిర్మాణం ఉంటుందని శాస్త్రజ్ఞులు భావించారు. 20వ శతాబ్దం మొదట్లో థామ్సన్ ప్రతిపాదించిన పుచ్చకాయ నమూనా శాస్త్రజ్ఞులు ఆమోదించారు. దీని ప్రకారం పరమాణువును ఒక ధన విద్యుదావేశం గల బంతిగానూ అందులో ఎలక్ట్రాన్లు పుచ్చకాయల్లో గింజల్లాగా గుదిగుచ్చబడి ఉంటాయని ఊహించారు.
తరువాతి సంవత్సరాల్లో రేడియో ధార్మికత మీద విస్తృతమైన పరిశోధనలు జరిగాయి. మేడం క్యూరీ, పియరీ క్యూరీ దంపతులు, రూథర్‌ఫోర్డ్, అతని బృందం ఈ పరిశోధనలు జరిపిన వారిలో ముఖ్యులు.
మూలాలు
వర్గం:భౌతిక శాస్త్రం
మారుమూడి విక్టర్ ప్రసాద్
నేపథ్యం
మారుమూడి విక్టర్ ప్రసాద్ దళిత సామజిక వర్గానికి చెందిన వ్యక్తి, మారుమూడి విక్టర్ ప్రసాద్ అంబేద్కరైట్ కావడంతో, అతను దళితుల అభ్యున్నతి కోసం పరితపించేవాడు. దీంతో ఆయన పూర్తి కాలపు దళిత హక్కుల కోసం పనిచేశాడు.
పెద్దాపురం పురపాలక సంఘం
పెద్దాపురం పురపాలక సంఘం,ఆంధ్రప్రదేశ్ రాష్ట్రం,తూర్పు గోదావరి జిల్లాకు చెందిన మున్సిపాలిటీ.ఈ పురపాలక సంఘం కాకినాడ లోకసభ నియోజకవర్గం లోని,పెద్దాపురం శాసనసభ నియోజకవర్గం పరిధికి చెందిన పురపాలక సంఘం.
చరిత్ర
పెద్దాపురం పురపాలక సంఘం ఆంధ్రప్రదేశ్ రాష్ట్రంలోని తూర్పు గోదావరి జిల్లాకు చెందిన పురపాలక సంఘం. ఇది 1915 సంవత్సరంలో 2 వ గ్రేడ్ మునిసిపాలిటీగా స్థాపించబడింది.పురపాలక సంఘం పరిధి 25 ఎన్నికల వార్డులుగా విభజింపబడింది.
పెద్దాపురం సంస్థానం 1847 వరకూ వత్సవాయ సూర్యనారాయణ జగపతి బహదూర్ పాలన కొనసాగింది. 1847 లో బ్రిటిష్ ఈస్ట్ ఇండియా కంపెనీ / జాన్ వాట్స్ కంపెనీ పెద్దాపురాన్ని ఆక్రమించడం జరిగింది. తరువాత బ్రిటిష్ వారు పెద్దాపురాన్ని రెవిన్యూ డివిజన్ చేసి మున్సబు కోర్టు నిర్మించారు. 1857 తిరుగుబాటు తర్వాత భారతదేశంలో కంపెనీ పాలన రద్దు చేయబడి 1858 నుండి బ్రిటీష్ రాజ్ ఆవిర్భవించింది. ఆ తరువాత కొంత కాలానికి 1902 లో బ్రిటీషు వారిచే "టౌన్ హాల్" నిర్మించబడి 1915 లో రాష్ట్రంలో నే రెండవ మున్సిపాలిటీగా పెద్దాపురం ఆవిర్భవించబడింది. వి. కే అనంత కృష్ణ అయ్యర్, అభినవ పట్నాయక్ లు బ్రిటీషు గవర్నమెంటు వారిచే నియమించబడి 1915 నుండి 1918 వరకూ పెద్దాపురం మున్సిపాలిటీకి చైర్‌పర్సన్ లుగా వ్యవహరించగా వీరి అనంతరం బ్రిటీషు వారిచే నియమింపబడిన పెద్దాపురం వాస్తవ్యుడైన మొట్టమొదటి చైర్మెన్ పింగళి కృష్ణారావు పంతులు (1918 – 1921)
1921 నుండి 2014 వరకు పనిచేసిన చైర్‌పర్సనులు
thumb|1961లో పెద్దాపురంలో ఆలిండియా బ్యాడ్మింటన్, చెడుగుడు పోటీలను ప్రారంభిస్తున్న ముప్పన రామారావు
జనాభా గణాంకాలు
2011 భారత జనాభా లెక్కల ప్రకారం 49,477 జనాభా ఉండగా అందులో పురుషులు 24,334, మహిళలు 25,143 మంది ఉన్నారు.అక్షరాస్యత రాష్ట్ర సగటు 67.02% కంటే 77.14% ఎక్కువ. పురుషుల అక్షరాస్యత 80.41% కాగా, మహిళా అక్షరాస్యత రేటు 72.05%.అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 4219 ఉన్నారు.
భౌగోళికం
పెద్దాపురం పట్టణం17.08° N 82.13° ఏ అక్షాంశాం, రేఖాంశాలపై ఉంటుంది. సముద్రమట్టం నుండి 35 మీటర్ల ఎత్తులో ఉంటుంది.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా లక్ష్మీ సూర్యనారాయణ రాజు, వైస్ చైర్మన్‌గా సత్య భాస్కరరావు పనిచేస్తున్నారు.
ఇతర వివరాలు
ఈ పురపాలక సంఘం 38.77.చ.కి.మీ.విస్తీర్ణం కలిగి ఉంది.15 రెవెన్యూ వార్డులు,28 ఎన్నికల వార్డులు ఉన్నాయి.ఈ పురపాలక సంఘంలో 45 మురికివాడలు ఉన్నాయి. ఒక ప్రభుత్వ ఆసుపత్రి,2ప్రభుత్వ పాఠశాలలు, ఒక కూరగాయల మార్కెట్ ఉన్నాయి.
వెలుపలి లంకెలు
వర్గం:స్థానిక స్వపరిపాలన సంస్థలు వర్గం:తూర్పు గోదావరి జిల్లా పురపాలక సంఘాలు
నారాయణపూర్ (ఛత్తీస్‌గఢ్)
నారాయణపూర్ ఛత్తీస్‌గఢ్ రాష్ట్రంలోని నారాయణపూర్ జిల్లా లోని పట్టణం. ఈ జిల్లాకు ముఖ్య పట్టణం కూడా. 2007 మే 11 న బస్తర్ జిల్లా నుండి సృష్టించబడిన రెండు కొత్త జిల్లాలలో ఇది ఒకటి.
నారాయణపూర్‌లో నక్సలైట్ల ప్రభావం ఎక్కువ. ఈ ప్రాంతంలోని గిరిజనులు ఆర్థికాభివృద్ధికి నోచుకోక పోవడమే దీనికి ప్రధాన కారణం. 1985 లో రామకృష్ణ మిషన్ ఈ తెగల అభివృద్ధికి కృషి చేసింది. అభివృద్ధిలో భాగంగా పాఠశాలలు, ఆట స్థలం, గిరిజనులకు ఒక స్టేడియం నిర్మించారు.
రాయపూర్ నుండి రాజ్‌నంద్‌గావ్, జగదల్‌పూర్‌ల మీదుగా నారాయణపూర్‌కు బస్సులు అందుబాటులో ఉన్నాయి. జగదల్పూర్ నుండి నారాయణపూర్ 120 కి.మీ. దూరంలో ఉంది.
మూలాలు
వర్గం:ఛత్తీస్‌గఢ్ నగరాలు పట్టణాలు
రక్షణ శక్తి
అంటు వ్యాధుల నుండి వ్యాధి నిరోధక శక్తి (immunity) అంటు వ్యాధులనుండి మనలను శక్తి రెండు విధములు. ఆ రక్షణ శక్తులను మన శరీరములో ఏవిధముగా ప్రవేశ పెట్టవచ్చును. ఈ విషయమును విపులంగా చర్చించునదే ఈ వ్యాసము.
రక్షణ శక్తి (immunity )
ఒకానొక అంటు వ్యాధి రాదగిన అవకాశములన్నియు నున్నను, ఆ వ్యాధిని మన కంటకుండ జేయు శక్తికి రక్షణ శక్తి యని పేరు. ఇట్టి రక్షణ శక్తి మనకు గలదను విషయము చిరకాలము నుండి ప్రజలకు కొంత వరకు తెలిసి యున్నదని చెప్పవచ్చును. ఒక్క సారి మశూచకము వచ్చిన వానికి తిరిగి మశూచకము రాదని మనవారల కందరకు తెలియదా? ఇట్లొక సారి మశూచకము వచ్చిన వానికి తిరిగి మశూచకము రాకుండుటకే వానికి రక్షణ శక్తి కలదని చెప్పుదుము. ఇట్టి రక్షణ శక్తి మశూచకమునకే గాక యింకను కొన్ని ఇతర వ్యాధులకును గలదు. ఒక సారి వ్యాధి వచ్చి పోవుట చేతనే గాక ఇతర కారణముల చేత కూడా మన రక్షణ శక్తి కలుగ వచ్చును.
మన చుట్టు ప్రక్కలను, మన శరీరము మీదను, మన పేగులలోను, నోటి యందును, ముక్కులందును, ఊపిరి పీల్చు గాలి యందును సూక్ష్మ జీవులు కోట్లు కోట్లుగా నున్నవని చెప్పవచ్చును. మన శరీరములో ప్రాణమున్నంత కాలము మన కేమియు అపకారము చేయలేని సూక్ష్మ జీవులు ప్రాణము పోయిన వెంటనే శరీరమును నాశనము చేయుటకు ప్రారంభించి కొద్ది దినములలో తాము నివసించు గృహమును నామము నకైన లేకుండా క్రుళ్ళ పెట్టును. ప్రాణమున్నప్పుడీ దేహమునకు సూక్ష్మ జీవువు లపకారము చేయ కుండ మనలను రక్షించు శక్తి యొకటుండ వలెను. అది సహజముగ ప్రతి జంతువు యొక్క శరీరమునకును ఉంది. అట్టి రక్షణ శక్తికి సహజ రక్షణ శక్తి యని పేరు. పైన చెప్పిన ప్రకారము ఒక వ్యాధి వచ్చి కుదిరి పోవుటచే గాని, టీకాలు మొదలగు నితర ప్రయత్నములచే మనము కల్పించుకునట్టి గాని రక్షణ శక్తికి కల్పిత రక్షణ శక్తి యని పేరు.
సహజ రక్షణ శక్తి యందును, కల్పిత రక్షణ శక్తి యందును కూడ అనేక భేదములు కలవు.
సహజ రక్షణ శక్తి పైన ఒకచో వివరించిన ప్రకారము (1) మన నెత్తురు నందుండు తెల్ల కణములు సూక్ష్మ జీవులను మ్రింగి వేయుట చేత గాని, (2) ఆ తెల్ల కణములనుండి ఉద్భవించు విరుగుడు పదార్థములు సూక్ష్మ జీవులను చంపి వేసి వాని విషములను విరిచి వేయుట చేగాని కలుగ వచ్చును.
ఇవిగాక మనకు సూక్ష్మ జీవు లంటుటలో కూడా రెండు భేదములు కలవని చెప్పి యుంటిమి. (1) కొన్ని సూక్ష్మ జీవులు శరీరములో ప్రవేశించిన తోడనే కోట్లు కోట్లుగా పెరిగి దొమ్మ మొదలగు వ్యాధులలో వలె రక్తము ద్వారా సకల అవయవములకు వ్యాపింప వచ్చును. (2). మరికొన్ని సూక్ష్మ జీవులు ధనుర్వాయువులో వలె ప్రవేశించిన చోటనే పెరుగుచు తమ విషములను మాత్రము శరీర మంతట వ్యాపింప జేయుచు ఆ విషములచే మన కపకారము చేయును. ఇందు మొదటి రకము అంటు వ్యాధులలో సూక్ష్మ జీవులే మనకపకారము చేయును. రెండవ రకము అంటు వ్యాధులలో సూక్ష్మ జీవుల నుండి పుట్టిన విషములు మన కపకారము చేయును. దొమ్మ (Antrax ) క్షయ (Tubercle ) కుష్టువ్యాధి (Leprosy ) మొదలగునవి మొదటి రకములోని అంటు వ్యాధులు. ధనుర్వాయువు, ( Titanus), కలరా (kholera) డిప్తీరియా (Diphtheria) అను నొక క్రూరమైన గొంతు వ్యాధి, ఇవి రెండవ రకము అంటు వ్వాధులు. ఈ రెండు రకములు గాక కొంత వరకు సూక్ష్మ జీవుల మూలమునను కొంత వరకు వాని విషముల మూలమునను మన కపకారము చేయు అంటు వ్యాధులు కొన్ని గలవు. టైఫాయిడు జ్వరము, ప్లేగు, (మహామారి), ఇన్ ప్లూయంజా జ్వరము, రణ జ్వరము (spetic Fevere) ఇవి యీ మూడవ జాతి అంటు వ్యాధులు.
ఇందు మొదటి రకము వ్వాధులలో రక్షణ శక్తి కలిగింప వలెననిన, సూక్ష్మ జీవులను జంపుటకు ప్రయత్నింప వలెను. అట్లు చంపు పదార్థములకు సూక్ష్మ జీవ నాశకములని పేరు. ఈ సూక్ష్మ జీవనాశకములగు పదార్థములను మన మేలాగునైన రోగి శరీరములో పుట్టించిన యెడల ఆ పదార్థము సూక్ష్మ జీవులను చంపును. మశూచకము మొదలగు వ్యాధులు రాకుండ టీకాలు వేయుట ఈ పదార్థములను మన శరీరములో బుట్టించుటకే. ఇట్టి టీకాలలో అనేక విధములు గలవు. వానిని క్రింద వివరించెదము.
టీకాలు
ఇందు మొదటి రకము అంటు వ్యాధులలో సూక్ష్మ జీవులే మనకపకారము చేయును. రెండవ రకము అంటు వ్యాధులలో సూక్ష్మ జీవుల నుండి పుట్టిన విషములు మన కపకారము చేయును. దొమ్మ (Antrax ) క్షయ (Tubercle ) కుష్టవ్యాధి (Leprosy ) మొదలగునవి మొదటి రకములోని అంటు వ్యాధులు. ధనుర్వాయువు, ( Titanus), కలరా (kholera) డిప్తిరియా (Diphtheria) అను నొక క్రూరమైన గొంతు వ్యాధి, ఇవి రెండవ రకము అంటు వ్ యాధులు. ఈ రెండు రకములు గాక కొంత వరకు సూక్ష్మ జీవుల మూలమునను కొంత వరకు వాని విషముల మూలమునను మన కపకారము చేయు అంటు వ్యాధులు కొన్ని గలవు. టైఫాయిడు జ్వరము, ప్లేగు, (మహామారి), ఇన్ ప్లూయంజా జ్వరము, రణ జ్వరము (spetic Fevere) ఇవి యీ మూడవ జాతి అంటు వ్యాధులు. ఇందు మొదటి రకము వ్యాధులలో రక్షణ శక్తి కలిగింప వలెననిన, సూక్ష్మ జీవులను జంపుటకు ప్రయత్నింప వలెను. అట్లు చంపు పదార్థములకు సూక్ష్మ జీవ నాశకములని పేరు. ఈ సూక్ష్మ జీవనాశకములగు పదార్థములను మన మేలాగునైన రోగి శరీరములో పుట్టించిన యెడల ఆ పదార్థము సూక్ష్మ జీవులను చంపును. మశూచకము మొదలగు వ్యాధులు రాకుండ టీకాలు వేయుట ఈ పదార్థములను మన శరీరములో బుట్టించుటకే. ఇట్టి టీకాలలో అనేక విధములు గలవు. వానిని క్రింద వివరించెదము.
రక్షణ శక్తి
సహజ రక్షణ శక్తి, కల్పిత రక్షణ శక్తి యని రెండు విధములనియు, అంటు వ్వాధులలో సూక్ష్మ జీవులచే కలుగునని, వాని విషములచే కలుగునవి, అని రెండు విధములనియు ఈ వ్వాధుల నుండి రక్షణ శక్తి కలిగింప వలెననిన మొదటి రకము వ్వాధులకు సూక్ష్మ జీవ నాశకమగు పదార్థములను, రెండవ రకము వ్వాధులకు సూక్ష్మ జీవ విష నాశకములగు పదార్థములను మనము ఉపయోగ పరచ వలెననియు వ్రాసి యుంటిమి. ఇప్పుడు ఒక్కొక్క రక్షణ శక్తి గురించి తెలుసు కొనెదము.
సహజ రక్షణ శక్తి.
సూక్ష్మ జీవులు మన కపకారము చేయ కుండ నెల్లప్పుడును మనలను కాయుచుండు ప్రాకరము లనేకములు గలవని చెప్పవచ్చును. అందు మన చర్మము మొదటి ప్రాకారము. గాయము లేనంత కాలము సూక్ష్మ జీవులు చర్మము గుండ మన రక్తములోనికి వెలుపలి నుండి ప్రవేశింప నేరవు. కాని కొన్ని సూక్ష్మ జీవులను చర్మము మీద పెట్టి గట్టిగా రుద్దిన యెడల నా సూక్ష్మ జీవులు చర్మము గుండ లోనికి పోగలవు. లోపల ప్రవేశింప గానె ఈ సూక్ష్మ జీవులు మన గజ్జలు, చంకలు మొదలగు స్థలములలో నుండు గ్రంథులచే నాపి వేయబడును. ఇవి రెండవ వరుస ప్రాకారము లోని కోట బురుజులని చెప్పవచ్చును. ఈ గ్రంథులు సూక్ష్మ జీవులను ఖయిదీలుగా పట్టి యించు స్థలములు. ఇక్కడ మన సైన్యములగు తెల్ల కణములు ఈ సూక్ష్మ జీవుల నెదిర్చి పోరాడును. వీనిని గెల్చిన పిమ్మట గాని సూక్ష్మ జీవులు మన రక్తములోనికి పోజాలవు. ఒక్కొక్కచో నిక్కడనే యురు గతెగల వారికి ఘోర యుద్ధమై చీము ఏర్పడి గడ్డగా తేలును. సుఖ వ్యాధులలో నీ గ్రంథులు పెద్ద వైనప్పుడు వానిని అడ్డగర్రలనియు బిళ్ళలనియు చెప్పుదురు. సూక్ష్మ జీవుల శక్తి కంటే తెల్ల కణముల శక్తి హెచ్చి నప్పుడు బిళ్ళలు కరిగి పోవును. తెల్ల కణముల శక్తి సూక్ష్మ జీవుల క్రౌర్యమునకు లోబడి నపుడు చీము ఏర్పడి కురుపుగా తేలును. అనేక మందికి మెడ యందును, ఇతర స్థలములందును బిళ్ళలు వరుసలు వరుసలుగా పుట్టును. ఇవన్ని ఏవో సూక్ష్మ జీవులు శరీరములో ప్రవేశింప వలెననినప్పుడు వానితో పోరాడుటకై చేరియుండు తెల్ల కణముల సమూహములచే నుబ్బి యున్నవని గ్రహింప వలెను. క్షయ యందును, సవాయ మేహము (Syphillis ) నందును ఈ బిళ్ళలు ఉబ్బును. తేలు కుట్టి నప్పుడు గజ్జలలో బిళ్ళలు నొప్పి యత్తునది విషమిక్కడ నిలిచి పోవుట చేతనే కలుగు చున్నది.
మన నోటి గుండ సూక్ష్మ జీవులు ప్రవేశింప వలెననిన వాని కెందరు విరోధులున్నారో యాలోచింతము. మన నోటిలో ఊరు ఉమ్మి యనేక జాతుల సూక్ష్మ జీవులను తొలుతనే చంపి వేయును. అక్కడ నుండి పోయి తర్వాత మన ఆహార కోశము (Stomach) లో పారు చుండు జఠర రసము (Gastric juice) మొక్క పులుపు అనేక రకముల సూక్ష్మ జీవులను నశింప జేయును. ఇవి దాటి సూక్ష్మ జీవులు పేగులలోనికి పోయినను అన్ని యెడలను సూక్ష్మ జీవులు మన కపకారము చేయ లేవు. మన పేగుల యందు సర్వత్ర ఆవరించి యొక దళమై నట్టియు మృధువైనట్టియు పొర (Mucous Membrance) గలదు. ఈ పొరలో గాయములు లేకున్నంత కాలమును, వ్వాధి గానీ బలహీనత గాని లేకున్నంత కాలమును సూక్ష్మ జీవుల నిది మన రక్తములోనికి చొరనియ్యదు. దొమ్మ సూక్ష్మ జీవులను చుంచులకు ఆహారములో కలిపి యెన్ని పెట్టినను వానికి వ్యాధి రాదు. గాయము గుండ చర్మములోని కెక్కించినను, మెత్తని పొడి చేసి పీల్పించినను వెంటనే వ్యాధి అంటును. ఇవి గాక స్త్రీల యొక్క సంయోగావయవములలో నుండి యూరు ద్రవములలో నొక విధమైన ఆమ్ల పదార్థముంది. అది సామాన్యముగా సూక్ష్మ జీవుల నన్నిటిని చంపును. ఆ భాగము నందేదేని గాయము గాని, వ్వాధి గాని యున్నప్పుడే సుఖ వ్వాధు లంటును గాని, మిక్కిలి యారోగ్య దశలో నీ అవయము లున్న యెడల సుఖ వ్వాధులు తరుచుగ నంటవు. మనము విసర్జించు మూత్రములో కూడా సామాన్యముగా కొన్ని సూక్ష్మ జీవులను చంపు గుణము ఉంది. పైని వివరింప బడిన కాపుదలలే గాక నమ శరీరమునందు సూక్ష్మ జీవులు సులభముగ చేర కుండ మనలను రక్షించుటకు మిక్కిలి క్లిష్టములగు వ్యూహము లెన్నియో గలవు. అవి యన్నియు మనకింత వరకు తెలియవు. తెలిసిన వరకు మిక్కిలి ముఖ్యములగు విషయములు దిన దినమున నుపకరించునవి కొన్ని గలవు. మన శరీరములో సూక్ష్మ జీవులకు తగిన ఆహారముండగా నవి ఎందు చేత మన శరీరములో ప్రవేశించి నప్పుడు పెరుగవు? ఏవో వీనికి హాని కరములగు పదార్థము వీనికెదురు పడి పోరాడు చున్నందున వీని దండ యాత్రలు నిలుచు చున్నవి కాని వేరు కాదు. ఇట్లు పోరాడు మన సిబ్బందిలో రెంటిని గూర్చి మన మిదివర్లో విని యున్నాము. ఇవి మన నెత్తురులో నుండు తిండి పోతు తెల్ల కణములు విరుగుడు పదార్థములే.
నెత్తురు యొక్క స్వరూపము:
1884 సంవత్సర ప్రాంతమున మెచ్నికాఫ్ అను నతడు నెత్తురులోని కొన్ని తెల్ల కణములు సూక్ష్మ జీవులను పట్టి తినునని కని పెట్టెను. ఈ తెల్ల కణములలో రెండు విధములు ఉన్నాయి. కొన్ని జంగమ తెల్ల కణములు; కొన్ని స్థావర తెల్ల కణములు. వీని భేదములను చక్కగా గుర్తెరుగుటకై యెక నెత్తురు బొట్టు నెత్తి దానిని సూక్ష్మ దర్శినిలో నుంచి పరీక్షింప వలెను. నెత్తురు చుక్క యొక్క పటమును చూచిన యెడల పెక్కులుగ గుండ్రని నాణెముల దొంతరల వలెనున్న కణములునూక్కడక్కడ వివిధాకారములులు గల కొంచెము పెద్ద కణములు చూడ నగును. ఈ తెల్ల కణములు నెత్తురులో నున్నప్పుడు కొంచెము నీలపు రంగు కలిగిన ఉండల వలె కనుపించును. ఈ ఎర్ర కణములును తెల్ల కణములును గాక రక్తములో వీని కాధారమగు ద్రపదార్థము గలదు. ఈ ద్రపదార్థమునకు రసము (Serum ) అని పేరు. ఈ రసములో తేలుచు నెత్తురు కాలువలో ఈ కణములు కొట్టుకొని పోవు చుండును. ఇందు రమా రమి 500 ఎర్ర కణములకు ఒక తెల్ల కణము చొప్పున వుండును. ఎర్ర కణములు ఊపిరి తిత్తుల లోనికి పోయి ప్రాణ వాయువును తెచ్చి శరీరమున కిచ్చుచు. అక్కడ నుండి అంగారామ్ల వాయువుని (Carbonic Acid Gas ) తీసికొని పోయి ఊపిరి గాలి గుండ బయటికి విడిచి వేయును.
తెల్ల కణములు.
తెల్ల కణములలో 5 భేదములు ఉన్నాయి. సాధారణంగా అన్ని కణములలో వలె ఈ కణముల నన్నిటి యందు మూల పదార్థమును జీవ స్థానమును నుండును. వీని యందలి భేదము చేతనే తెల్ల కణములో ఈ అయుదు భేదము లేర్పడినవి.
1.బహురూప జీవ స్థానము గల తెల్ల కణములు (Polymoepho-nuclear Leucocyte). ఇచి నెత్తురు లోని తెల్ల కణములలో నూటికి 70 వంతున నుండును. వీనియందు అర్థ చంద్రాకారముగను లావత్తు వలెను తెలుగు లెక్కలలోని హళ్ళి (' ) వలెను అనేక రూపములు గల జీవ స్థానములుండును. మూల పదార్థములో సన్నని నలుసులుండును.
3. జీవ స్థానము ఏకముగ నున్న పెద్ద తెల్ల కణములు. (Large Mononuclear Leucocyte) ఇందు పెద్ద జీవ స్థానమును, దాని చుట్టు కొంచెము మూల పదార్థము నుండును. ఇందు నలుసులు అంతగా కాన రావు. ఇవి నూటికి 2 మొదలు 4 వరకుండును.
4. చిన్న తెల్ల కణములు (Lymphocyte) ఇందు గుండ్రని చిన్న జీవ స్థానమును, కొద్ది పాటి మూల పదార్థమును యుండును. ఇందును నలుసులు కాన రావు. ఇవి నూటికి 20 మొదలు 25 వరకు వుండును.
5. ఇవిగాక జీవ స్థానము ఏకముగ గల పెద్ద తెల్ల కణములకును, బహురూప జీవ స్థానము గల తెల్ల కణములకును మద్యమున కొన్ని తెల్ల కణములు ఉన్నాయి. వీనికి మధ్యమ తెల్ల కణములు (Transitional Leucocytes) అని పేరు. ఇందు జీవ స్థానము బొబ్బర (అలసంద) గింజల వలె మధ్య వల్లమును రెండు అంచులు లావుగ నుండును. ఇవి క్రమముగ బహురూప జీవ స్థానము గల తెల్ల కణములుగా మారును.
స్థావర కణములు:
పైని వివరించినవి కాక తాము నివసించు చోట్లనే కదలక యుండి దొరినినప్పుడెల్ల సూక్ష్మ జీవులను పట్టి తిను శక్తి గల కణములు కొన్ని ఉన్నాయి. మన పేగుల యందలి ఆమ్లపు పొర యందును గ్రంథుల యందును లోపల వైపున పరచి యుండు అంతశ్చర్మ కణములును, ప్లీహము (Spleen) నందును ఎముకలలోని మూలుగు (Bone Marrow) లో నుండు కణములును ఒకానొకప్పుడు నరములలోని కణములను, కండల లోని కణములును కూడా సూక్ష్మ జీవులను పట్టి చంపును. ఇవి యన్నియు స్థావరకణములు.
తిండి పోతు తెల్ల కణములు.
సూక్ష్మ జీవులను చంపు నీ జంగమ కణములకును స్థావర కణములకును కూడా తిండి పోతు కణములని పేరు. మెచ్నికాఫ్ అను నతడు మొదట నొక ఈగ యొక్క రక్తము లోని తెల్ల కణ మొకటి సూక్ష్మ జీవుల గ్రుడ్డు నొక దానిని పట్టి తినుట కనిపెట్టెను. పిమ్మట ఇతడు కొన్ని కప్పలకు దొమ్మ వ్యాధి నెక్కించి ఆ దొమ్మ వ్వాధి సూక్ష్మ జీవులను కప్పల లోని తిండి పోతు కణములు తినుట చూచెను. అటు తరువాత నెక్కడ సూక్ష్మ జీవులు ప్రవేశించినను, అక్కడ కెల్ల నీ తిండి పోతు తెల్ల కణములు పరుగు లెత్తుకొని వచ్చు చుండుట నితడు కనిపెట్టెను. చచ్చిన సూక్ష్మ జీవుల శవములును, వాని నుండి పుట్టిన ఏవో కొన్ని మాంస కృత్తు పదార్థములును తెల్ల ఖణములను సూక్ష్మ జీవుల వద్ద కాకర్షించు ననియు మిక్కిలి యుదృతమైన క్రౌర్యముగల సూక్ష్మ జీవుల విషముల యందు తిండి పోతు కణములను దూరముగ తోలు శక్తి గలదనియు కొందరు శోధకులు కని పెట్టి యున్నారు. సూక్ష్మ జీవులేగాక సూక్ష్మ జీవుల గ్రుడ్లను కూడా తిండి పోతు తెల్ల కణములు మ్రింగును. కాని అవి సాధారణంగా జీర్ణము కావు. తెల్ల కణము లీ గ్రుడ్లను మోసికొని పోయి మరి యొక చోట విడిచి నప్పుడు మిక్కిలి తీవ్రముగ పెరుగ నారంబించి వేన వేలయి తిరిగి యక్కడ హాని జేయుటకు ప్రారంబించునని మెచ్ని కాఫు  అను వైద్యుడు కని పెట్టి యున్నాడు. నెత్తురు లోని తిండి పోతు కణముల సంఖ్యను బట్టి యొకానొక వ్యాధి యందు సూక్ష్మ జీవులు గెలుచునా మన శరీరము గెలుచునా యను విషయము ఎల్లప్పుడును తెలిసి కొన వచ్చుననియు, నీ తిండి పోతు కణములే మనలను సూక్ష్మ జీవుల నుండి కాపాడుట కాధారమనియు మెచ్ని కాఫు  యొక్క వాదము. ఈతని వాదమునకు కణవాదమని పేరు.